18 doze de vaccin Pfizer au fost aruncate la gunoi, din greșeală, în Arad.
Trei flacoane de vaccin Pfizer, respectiv 18 doze, au fost aruncate la gunoi, din greșeală, la un centru de vaccinare din Arad. Direcția de Sănătate Publică Arad face verificări la centrul de vaccinare.
Potrivit ISU Arad, marți, în jurul orei 12.00 șeful centrului de vaccinare din Ineu a informat CJCCI Arad că luni seara nu a mai găsit trei flacoane, respectiv 18 doze de vaccin Pfizer."Există suspiciunea că din greșeală le-a aruncat la gunoi cu ambalajul din carton", potrivit sursei citate.Flacoanele nu au putut fi găsite deoarece gunoiul a fost ridicat si transportat la stația de sortare de la Mocrea.Direcția de Sănătate Publică a dispus verificări la centrul de vaccinare din Ineu.